Tunku Idris Iskandar

Yang Amat Mulia Temenggong Johor Tunku Idris Iskandar Ismail Abdul Rahman Al-Haj ibni Sultan Ibrahim (diputerakan pada 25 Disember 1987 di Johor Bahru, Johor) merupakan anakanda ketiga dan putera kedua kepada Sultan Ibrahim dan Raja Zarith Sofiah.

Biografi 
Tunku Idris merupakan anakanda ketiga dan putera kedua kepada pasangan DYMM Sultan Johor Sultan Ibrahim ibni Almarhum Sultan Iskandar dan DYMM Permaisuri Johor Raja Zarith Sofiah binti Almarhum Sultan Idris Shah. Beliau juga merupakan adinda kepada DYAM Tunku Mahkota Johor Tunku Ismail ibni Sultan Ibrahim.

Tunku Idris pernah mengikuti kursus penerbangan di Akademi Penerbangan Integrasi (IAC) di Perak dan menjawat jawatan sebagai Juruterbang Tentera Darat di Rejimen 881 Pasukan Udara Tentera Darat, Kem Mahkota, Kluang, Johor.

Tunku Idris menyertai perkhidmatan Tentera Darat Malaysia (TDM) melalui pengambilan Tauliah Jangka Pendek ke-70 pada 16 Februari 2006. Pada 28 Jun 2021, beliau telah menyertai perkhidmatan Tentera Laut Diraja Malaysia (TLDM) dan menjawat jawatan sebagai Juruterbang Helikopter Skuadron 501 di KD Rajawali, Pangkalan TLDM Lumut.

Peranan 
Beliau dikurniakan gelaran Tunku Temenggong Johor pada 22 Februari 2010.

Pada 2 Disember 2022, Tunku Idris telah dimasyhurkan sebagai Pro-Canselor Universiti Tun Hussein Onn Malaysia (UTHM) yang baharu pada sidang pertama Istiadat Konvokesyen ke-22 universiti itu di Dewan Sultan Ibrahim.

Terasul, gelaran, kurniaan dan lambang

Terasul dan gelaran 
25 Disember 1987 - 23 Januari 2010: Yang Amat Mulia Tunku Idris Iskandar Ismail Abdul Rahman ibni Tunku Ibrahim Ismail
23 Januari 2010 – 22 Februari 2010: Yang Amat Mulia Tunku Idris Iskandar ibni Sultan Ibrahim
22 Februari 2010 – 29 September 2012: Yang Amat Mulia Tunku Idris Iskandar ibni Sultan Ibrahim, Tunku Temenggong Johor
29 September 2012 – 19 Oktober 2012: Yang Amat Mulia Tunku Temenggong Idris Iskandar ibni Sultan Ibrahim, Pemangku Raja Johor
19 Oktober 2012 – kini: Yang Amat Mulia Tunku Idris Iskandar Al-Haj ibni Sultan Ibrahim, Tunku Temenggong Johor
 Jawi:

Darjah kebesaran

Kurniaan Johor 
:
  Darjah Kerabat Johor Yang Amat Dihormati Pangkat Pertama (DK I, 22.11.2012)
  Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ, 8.4.2008)
  Darjah Sultan Ibrahim Johor Yang Amat Disanjungi Pangkat Pertama, Dato’ Sri Mulia Sultan Ibrahim Johor (SMIJ, 30.3.2015)
  Pingat Sultan Ibrahim Pangkat Pertama (PSI I, 23.3.2017)
  Pingat Kemahkotaan Sultan Mahmud Iskandar

Kurniaan Persekutuan Malaysia 
:
 Pingat Perkhidmatan Am (PPA)

Keturunan 

<center>

Rujukan 

Orang hidup
Kelahiran 1987
Muslim Malaysia
Orang Malaysia berketurunan Melayu
Orang Malaysia berketurunan Inggeris
Orang Malaysia berketurunan Cina
Orang Malaysia berketurunan Denmark
Orang Malaysia berketurunan Bali
Kerabat diraja Johor
Penerima Darjah Kerabat Johor Yang Amat Dihormati Pangkat Pertama
Penerima Darjah Dato’ Sri Paduka Mahkota Johor
Penerima Darjah Dato’ Sri Mulia Sultan Ibrahim Johor